Държавен вестник, бр. 20, 2008 г., стр. 118

С Т Р .  118
Д Ъ Р Ж А В Е Н   В Е С Т Н И К
Б Р О Й  20
8. Процедури за преглед и актуализиране на
ДОИ за придобиване на квалификация по профе-
сията “Работник в заведенията за хранене и раз-
влечения”:
• Апробиране в обучаващи институции;
• Съгласуване на дейностите по обучението с
изискванията и тенденциите в развитието на
отрасъла и утвърдените евростандарти;
• Ежегоден анализ на резултатите и даване на
указания за бъдеща работа на обучаващите
звена.
66778
МИНИСТЕРСТВО
НА ПРАВОСЪДИЕТО
БЪЛГАРСКА НАРОДНА БАНКА
НАРЕДБА № 5
от 14 февруари 2008 г.
за условията и реда за включване и изключва-
не във/от списъка на вещите лица по чл. 151,
ал. 4 от Закона за кредитните институции
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят услови-
ята и редът за включване и изключване във/от
списъка по чл.151, ал. 4 от Закона за кредитни-
те институции (списъка) на вещи лица, които
могат да бъдат назначавани за извършване на
съдебно-счетоводна или съдебно-икономичес-
ка експертиза в съдебни производства пред
Върховния административен съд (ВАС) по ос-
порване на административни актове на Българ-
ска народна банка (БНБ).
(2) Списъкът се утвърждава със заповед на
председателя на ВАС.
(3) Включването на вещо лице в списъка е за
срок 5 години.
Чл. 2. Подборът на кандидатите за вещи лица
се извършва от председателя на ВАС.
Г л а в а  в т о р а
УСЛОВИЯ ЗА ВКЛЮЧВАНЕ И ИЗКЛЮЧ-
ВАНЕ НА ВЕЩИ ЛИЦА В СПИСЪКА
Чл. 3. В списъка може да бъде включено
дееспособно физическо лице, което:
1. има висше икономическо образование с
придобита образователно-квалификационна
степен не по-ниска от “магистър”;
2. не е осъждано за умишлено престъпление
от общ характер, освен ако е реабилитирано;
3. е участвало в качеството му на регистри-
ран одитор в одитирането на банки или е рабо-
тило в областта на надзорните регулации, уп-
равлението на риска или вътрешния одит в цен-
трална, местна или чуждестранна банка през
последните 5 години, предхождащи включва-
нето му в списъка;
4. не е било през последните две години пре-
ди датата на решението за обявяване в несъсто-
ятелност член на управителен или контролен
орган или неограничено отговорен съдружник
в прекратено поради несъстоятелност дружес-
тво, ако има неудовлетворени кредитори, неза-
висимо дали е възстановено в права;
5. не е било член на управителен или контро-
лен орган на банка през последните две години
преди датата на решението за обявяването є в
несъстоятелност;
6. не е лишено от право да упражнява профе-
сията си или дейността си;
7. не е невъзстановен в правата си несъсто-
ятелен длъжник;
8. притежава високи нравствени и професи-
онални качества.
Г л а в а  т р е т а
РЕД ЗА ВКЛЮЧВАНЕ И ИЗКЛЮЧВАНЕ
НА ВЕЩИ ЛИЦА ВЪВ/ОТ СПИСЪКА
Чл. 4. (1) Кандидатите за включване в спи-
съка подават във ВАС заявление, придружено
от следните документи:
1. заверен препис от диплома за завършено
висше образование с придобита образовател-
но-квалификационна степен не по-ниска от
“магистър”;
2. биографична справка, която съдържа дан-
ни за:
а) трите имена;
б) гражданство;
в) дата и място на раждане;
г) постоянен и настоящ адрес;
д)образование, включително наименование
на учебните заведения, в които образованието
е придобито, и годините на обучение;
е) участие в квалификационни курсове, се-
минари и др., като се посочат мястото и годи-
ните на обучението;
ж) описание на професионалния опит с под-
робна характеристика на заеманите длъжнос-
ти през последните 5 години, предхождащи
включването в списъка;
з) настояща месторабота и подробна харак-
теристика на заеманата длъжност;
3. свидетелство за съдимост и декларация,
удостоверяваща съответствието с изисквания-
та по чл. 3, т. 4, 5, 6 и 7;
4. документи, удостоверяващи съответстви-
ето с изискванията по чл. 3, т. 3 (заверено копие
от трудова книжка, референции, справка за за-
верените от него финансови отчети, заверени
копия от длъжностни характеристики и др.).
(2) Председателят на ВАС може да поиска
от кандидатите, завършили висши учебни заве-
дения в чужбина, да представят удостоверение
за признаване на висше образование, издадено
по реда на Наредбата за държавните изисква-
ния за признаване на придобито висше образо-
вание и завършени периоди на обучение в чуж-
дестранни висши училища (ДВ, бр. 69 от 2000 г.).